Alex Ferguson: - Ti minutter var brilliante
For i løpet av ni korte minutter scoret mannskapet til sir Alex Ferguson ikke mindre enn tre ganger. - Vi spilte bare i ti minutter i dag, og de ti minuttene var brilliante, sier Ferguson til BBC. Johnny Evans, Darren Fletcher og Javier Hernandez sørget for at 0-1 ble til 3-1. - Hver kamp er en belønning for den tøffe perioden jeg har vært gjennom, sier Fletcher i et intervju vist på TV 2. - Da vi gikk opp til 3-1 så gikk vi for flere mål, siden vi tapte på målforskjell sist sesong. Det var synd vi ikke scoret mer, fortsetter midtbanespilleren. Plutselig var altså alt tilbake til «normalt»: Manchester United tok tilbake tabelledelsen i Premier League, mens Queens Park Rangers fortsatt står uten en eneste seier i årets sesong. Kanskje ikke så rart at sir Alex Ferguson omsider reiste seg og klappet da innbytter Hernandez satte inn vertenes tredje mål. Da virket alarmen å kunne skrus av, med tyve minutter igjen å spille.Gjestene kom til Old Trafford med nyansatt manager Harry Redknapp på tribunen. Han fikk se et mannskap som slet med å holde følge i innledningen. For Manchester United styrte store deler av kampen. Før pause kom både Robin van Persie, Wayne Rooney og Paul Scholes til sjanser - uten at noen av de tre maktet å lure ballen i nettet. I den andre enden av banen var det stort sett rolig, med unntak av en episode etter en drøy halvtime: Da stupheadet Jamie Mackie ballen i nettet bak Manchester United-keeper Anders Lindegaard. Men linjemannen vinket - korrekt - for en hårfin offside. Advarselen var likevel sendt ut. Og før det var spilt en time ble marerittet en realitet for hjemmelaget.Da virket tre poeng og tabelledelse å forsvinne i det fjerne for United. Men mannskapet til sir Alex Ferguson har snudd til seier før - og gjorde det på nytt lørdag. 11 minutter i paradis var alt Queens Park Rangers fikk. I morgen begynner Harry Redknapp på jobben med å få skuta på rett kjøl. Det virker å være en formidabel jobb. Bare fire lag har tidligere åpnet Premier League-sesongen med 12 kamper uten seier. Nå har QPR 13.Oppgjøret mellom Wigan og Fulham på DW Stadium ble en målrik affære: Sean Morrison stanget gjestene i ledelsen i første omgang, før Jordi Gomez utlignet for vertene en drøy halvtime før slutt. Spissen så ut til å bli den store helten, da han stupte frem i Reading-boksen og sendte Wigan i ledelsen ti minutter senere. Men ti minutter før slutt gjorde tidligere Lyn-keeper Ali Al-Habsi en kjempebrøler. Et blokkert skudd gikk rett til værs, keeperen fikk stå helt upresset og hadde god tid til å finne ut hva han skulle gjøre. Kanskje litt for god tid, for løsningen ble en mellomting. Ballen gikk i tverrliggeren, så i bakhodet på keeperen og videre i mål. Da Al Habsi så ut til å snyte sitt eget lag for to poeng, dukket Gomez opp og keeperen kunne puste lettet ut. Spissen satte inn sitt tredje tre minutter på overtid. Dermed ble alle poengene igjen på DW, og Wigan fikk en luke til lagene under nedrykksstreken. Reading blir stående med sine ni poeng - på plassen over nedrykk. Alle poengene ble også igjen på Britannia, hvor Stoke tok imot Fulham uten en suspendert Brede Hangeland. Charlie Adam satte inn det sjette målet som er scoret i Premier League på Britannia denne sesongen - det var nok til å bli matchvinner. Stoke tok sesongens tredje seier, mens Fulham gikk på sesongens femte tap. PS! West Bromwich fortsetter å imponere i Premier League. Lørdag ble Sunderland slått 4-2 på bortebane. WBA kjemper overraskende i toppen et godt stykke ut i sesongen. På 13 kamper er det blitt sterke 26 poeng.
(Man. Utd.-QPR 3-1) Manchester United var rystet mot bunnlaget i Premier League. Så snudde absolutt alt på 1-2-3.